open-index/open-wikipedia-markdown huggingface dataset:
Τσουγκριά Σκιάθου

Η **Τσουγκριά** ή **τα Τσουγκριά** είναι  νησίδα των Σποράδων και βρίσκεται απέναντι από το λιμάνι Σκιάθου. Καλύπτεται από πυκνή βλάστηση, από πεύκα και διαθέτει πολλές όμορφες παραλίες, με αποτέλεσμα να αποτελεί δημοφιλή προορισμό κατά τους καλοκαιρινούς μήνες. Η προσέγγιση του νησιού γίνεται με τουριστικά πλοιάρια από το λιμάνι της Σκιάθου ή από το λιμανάκι των Αχλαδιών. Η έκτασή της είναι 1,14 τ.χλμ.. Διοικητικά ανήκει στον δήμο Σκιάθου στον οποίο απογράφεται από το 1940 ενώ σύμφωνα με την απογραφή του 2011 δεν κατοικείται.

## Κτίσματα
Στις αρχές της δεκαετίας του 1960 ο εφοπλιστής Θωμάς Επιφανειάδης ανέθεσε στον αρχιτέκτονα Αλέξανδρο Βογιατζή την κατασκευή εξωκλησιού στην μνήμη των Αγίων Φλώρου και Λαύρου, στο τότε ιδιοκτησίας του νησάκι Τσουγκριάς της Σκιάθου. Ο Αλέξανδρος Βογιατζής χρησιμοποίησε ο,τι είχε πάνω το νησί κυρίως πέτρα και πλάκες για να χτίσει το εκκλησάκι, που οι ψαράδες το αποκαλούν * η εκκλησία του γκρεμνού*. Οι δυο Άγιοι υπήρξαν δίδυμα αδέλφια και λιθοξόοι τεχνίτες με καταγωγή από το Βυζάντιο, που έζησαν στην πόλη Ουλπιάνα της Ιλλυρίας και εορτάζουν στις 18 Αυγούστου.

## Οικολογία
Το νησί διαθέτει υγροτόπους που αποτελούν σημαντικό καταφύγιο για πουλιά στην περιοχή των Σποράδων. Σύμφωνα με την Κ.Υ.Α. 50743/2017 και το Φ.Ε.Κ. 4432/Β/15-12-2017 συμπεριλαμβάνεται στον εθνικό κατάλογο περιοχών του Ευρωπαϊκού Οικολογικού Δικτύου Natura2000 *"[[Μαγνησία]] νησίδες [[Ασπρονήσι Σκιάθου|Ασπρόνησος]], [[Αρκό Σκιάθου|Αργκός]], [[Μαραγκός Σκιάθου|Μαραγκός]], [[Ρέπι Σκιάθου|Ρέπι]], Τσουγκριά, [[Τσουγκριάκι Σκιάθου|Τσουγκριάκι]] και θαλάσσια περιοχή νήσων Σκιάθου και Σκοπέλου"* με κωδικό GR1430009.

## Ιδιοκτησιακό καθεστώς
Το νησί εμφανίζεται ως ιδιοκτησία της μονής Ευαγγελίστριας της Σκιάθου καθώς και των επιχειρηματικών οικογενειών Επιφανειάδη και Φιξ. Τα τελευταία χρόνια βρίσκεται στο στόχαστρο επιχειρηματιών για την αγορά του.

## Παραπομπές


## Εξωτερικοί σύνδεσμοι
* Η Τσουγκριά στον χάρτη

Κατηγορία:Σκιάθος
Κατηγορία:Ελληνικές βραχονησίδες
Κατάλογος νησιών περιφέρειας Δυτικής Ελλάδος

Στην Περιφέρεια Δυτικής Ελλάδας (πληθυσμός 679.796 κάτοικοι το 2011) υπάρχουν τα εξής νησιά (ταξινομημένα ανά νομό)  :

## [[Νομός Αιτωλοακαρνανίας]] (210.802)

Δήμος Ιεράς Πόλεως Μεσολογγίου (έδρα Μεσολόγγι)
*Άγιος Σώστης (ή Κότσικας) 
*Αγκινάρα 
*Αϊ-Γιάννης (ή Άγιος Ιωάννης) 
*Αιτωλικό  
*Αναποδοίβαρο
*Ασκός 
*Βασιλάδι (ή Τζαβέλλα) 
*Βασιλικό (ή Βασιλικός) 
*Βρωμαλυκές 
*Γαϊδουρονήσι 
*Γουνοπούλες (ή Γουρουνοπούλες), τρεις νησίδες 
*Έξω Λούρος 
*Ζαγαρίδες 
*Θεοδώρα 
*Θολή 
*Κοίλιαρης 
*Κλείσοβα (ή Αγία Τριάδα) 
*Κόμμα (ανατολικό) 
*Κόμμα (δυτικό) 
*Κοντοβόλτι 
*Μακρονήσι ?
*Μεγάλο Μπουρμπούλι 
*Μικρό Μπουρμπούλι 
*Μολόχα 
*Μούνδες (ή Μούντες) 
*Ντολμάς (ή Τολμάς) 
*Παλαιοπόταμος
*Παλιομάνα 
*Παναγία (ανατολική) 
*Παναγία (δυτική) 
*Πελεκάνοι 
*Πλώσταινα 
*Πόρος 
*Πριάρι 
*Προκοπάνιστος **(5)** 
*Ρούβας 
*Σαράντα (ή Κόμμα) 
*Σκρόφα 
*Σκροφοπούλα 
*Σκύλλα 
*Σχοινιάς **(2)**
*Τουρλίς **(15)** 
*Φαλαρίδες, τρεις νησίδες 
*Φοινικιά 
Δήμος Ακτίου - Βόνιτσας (έδρα Βόνιτσα)
*Άγιος Νικόλαος 
*Βαγιά (ή Βάγια) **(1)** 
*Βολιός (ή Βοληός) 
*Κέφαλος 
*Κουκουμίτσα 
*Πογωνιά (ή Νησιοπούλα), τέσσερεις κύριες νησίδες 
*Φορτί 
Δήμος Ξηρομέρου (έδρα Αστακός)
*Μεταξωτό 

## [[Νομός Αχαΐας]] (309.694)

Δήμος Δυτικής Αχαΐας (έδρα Κάτω Αχαΐα)
*Νησίδα λιμνοθάλασσας Πάπα 

## [[Νομός Ηλείας]] (159.300)

Δήμος Πύργου (έδρα Πύργος)
*Κόρακας (ή Ποντικονήσι) 
*Τηγάνι 
Δήμος Ανδραβίδας - Κυλλήνης (έδρα Λεχαινά)
*Καυκαλίδα 

## Σημειώσεις

 Σε παρένθεση αναφέρεται, εφ' όσον κατοικούνται, ο μόνιμος πληθυσμός σύμφωνα με την απογραφή πληθυσμού του 2011 της Ελληνικής Στατιστικής Αρχής (ΕΛ.ΣΤΑΤ.)
  Οι γεωγραφικές συντεταγμένες βασίζονται στην απεικόνιση του δορυφορικού χάρτη του Google Maps. Στις περιπτώσεις κατά τις οποίες δεν υπάρχει απεικόνιση από τον δορυφορικό χάρτη, αλλά από τον εδαφικό χάρτη του προγράμματος Google Maps, τίθεται αστερίσκος (*) πριν από τις αναφερόμενες συντεταγμένες. Εάν, παρ' όλα αυτά δεν υπάρχει καμία απεικόνιση ή η ακριβής τους θέση δεν κατέστη δυνατόν να προσδιοριστεί, τίθεται λατινικό ερωτηματικό (?) πριν από τις αναφερόμενες συντεταγμένες και απλώς σημειώνεται η θέση τους, σύμφωνα με τις ιστοσελίδες GeoNames και SatelliteViews  οι οποίες αναπαράγουν τα δεδομένα από το National Geospatial-Intelligence Agency .

## Δείτε επίσης
* Κατάλογοι των νησιών ανά περιφέρεια

## Πηγές

## Χάρτες

* Γενική Στατιστική Υπηρεσία της Ελλάδος, Άτλας 1950 (Τεχνικά Εργαστήρια Γεωγραφικής Υπηρεσίας Στρατού)
* Εθνική Στατιστική Υπηρεσία της Ελλάδος, Άτλας της Ελλάδος (Αθήνα: 1965)
* Εθνική Στατιστική Υπηρεσία της Ελλάδος, Άτλας της Ελλάδος (Αθήνα: 1975)
* Χάρτες Εκδόσεων Road
* Περιοδικό Διακοπές 2007
* Εγκυκλοπαίδεια Δομή (έκδοση 2002-5 σε 32 τόμους)
* Πρόγραμμα Google Earth
* Χάρτης Δήμου Ιεράς πόλεως Μεσολογγίου

## Διοικητική Διαίρεση και πληθυσμός
* Απογραφή μόνιμου πληθυσμού 2011, Ελληνική Στατιστική Αρχή (ΕΛ.ΣΤΑΤ.)
* Διοικητική διαίρεση νομών σύμφωνα με το σχέδιο "Καλλικράτης"
* Περιφέρειες της Ελλάδας 

Δυτικη Ελλαδα
Νησια
Βάσω Γουλιελμάκη

Η **Βάσω (Βασιλεία) Γουλιελμάκη** (Θεσσαλονίκη, 27 Φεβρουαρίου 1970) είναι Ελληνίδα ηθοποιός.

## Βιογραφικό
Γεννήθηκε το 1970 στη Θεσσαλονίκη όπου και μεγάλωσε. Από μικρή ηλικία ασχολήθηκε με τη ρυθμική γυμναστική σε επίπεδο πρωταθλητισμού και αυτή η δραστηριότητά της την οδήγησε σε επιθυμία να ασχοληθεί επαγγελματικά με τον χορό. Τελικά αποφάσισε να δώσει εξετάσεις στη Δραματική Σχολή του Κρατικού Θεάτρου Βορείου Ελλάδος, όπου και πέρασε. Μετά την αποφοίτηση της μετακόμισε μόνιμα στην Αθήνα όπου κατοικεί μέχρι σήμερα.

Το τηλεοπτικό της ντεμπούτο έγινε μέσα από τη παιδική σειρά της ΕΡΤ2, *Κάπου κάπως κάποτε* το 1988, και έπειτα στην σειρά «Το Φάντασμα» όπου είχε ένα μικρό ρόλο. Ακολούθησαν δυο guest εμφανίσεις στις σειρές Οι Απαράδεκτοι και «Εξ αδιαιρέτου». Το 1992 συμμετείχε σε τρία επεισόδια της σειράς Ανατομία ενός εγκλήματος. Οι πρώτοι της πρωταγωνιστικοί ρόλοι της ήρθαν στις σειρές *Βανίλια σοκολάτα και Κωστής Παλαμάς.* Έγινε ευρέως γνωστή μέσα από την σειρά Ο κακός βεζίρης ως Πολυξένη Αρχοντάκη. Ακολούθησαν πολλές τηλεοπτικές εμφανίσεις με πιο γνωστές αυτές στις σειρές Κωνσταντίνου και Ελένης, Το κόκκινο δωμάτιο και Στο Παρά 5.

## Προσωπική ζωή
Από το 2001 έως το 2008 ήταν παντρεμένη με τον ηθοποιό Σωκράτη Αλαφούζο με τον οποίο απέκτησε μία κόρη, τη Μαρίλια (γενν. 6 Απριλίου 2004).

## Φιλμογραφία

## Παραπομπές


## Εξωτερικοί σύνδεσμοι
*

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Πεπίνος Α΄ της Ακουιτανίας

Ο **Πεπίνος Α΄ της Ακουιτανίας** (Γαλλική γλώσσα: *Pépin Ier d'Aquitaine*, 797 - 13 Δεκεμβρίου 838), Βασιλιάς της Ακουιτανίας και Δούκας του Μαίν (817-838) ήταν δεύτερος γιος του αυτοκράτορα Λουδοβίκου του Ευσεβούς από την πρώτη σύζυγό του Ερμεγκάρντ της Εσπμπάγ. Όταν τον Αύγουστο του 817 ο πατέρας του αποφάσισε να μοιράσει τα εδάφη της αυτοκρατορίας στους γιους του, ο ίδιος δέχθηκε την Ακουιτανία που είχε γίνει ανεξάρτητο βασίλειο από την εποχή του παππού του Καρλομάγνου.

Ο Ερμόλδους Νίγκελους, ο ποιητής της αυλής του τον συνόδευσε στην εκστρατεία του στην Βρετάνη (824). Ο Πεπίνος Α΄ εξεγέρθηκε για πρώτη φορά εναντίον του πατέρα του με την προτροπή του μεγαλύτερου αδελφού του Λοθάριου Α΄, βάδισαν για το Παρίσι με την βοήθεια των Νευστριανών. Ο Λουδοβίκος ο Ευσεβής αντεπιτέθηκε, συναντήθηκε με τους γιους του στην Κομπιένη όπου τους νίκησε και τους αιχμαλώτισε, η επανάσταση απέτυχε. Ο Πεπίνος Α΄ εξεγέρθηκε για δεύτερη φορά εναντίον του πατέρα του με τον μικρότερο αδελφό του Λουδοβίκο τον Γερμανικό (832). Ο Λουδοβίκος ο Ευσεβής βρισκόταν στην Ακουιτανία έτοιμος να συντρίψει κάθε εξέγερση αλλά αυτή την φορά υποχρεώθηκε να υποκύψει στην Βαυαρική ανταρσία του Λουδοβίκου του Γερμανικού. Την επόμενη χρονιά ενώθηκε στην εξέγερση ο μεγαλύτερος αδελφός τους Λοθάριος Α΄, με την υποστήριξη του αρχιεπισκόπου της Ρεμς ανέτρεψαν τον πατέρα τους (833). Η άσχημη συμπεριφορά του Λοθάριου Α΄ τον έφερε σε αποξένωση με τον Πεπίνο Α΄ που στράφηκε υπέρ του πατέρας του που αποκαταστάθηκε (1 Μαρτίου 834), ο Λουδοβίκος ο Ευσεβής έδωσε στον Πεπίνο όλους τους παλιούς του τίτλους, Ο Πεπίνος Α΄ πέθανε 4 χρόνια αργότερα (838) και τάφηκε στην εκκλησία της Αγίας Ραδεγούνδης στο Πουατιέ.

## Οικογένεια
Με την σύζυγο του (822) Ινγελτρούδη παιδιά του ήταν:
* Πεπίνος Β΄ 823-μετά το 864, βασιλιάς της Ακουιτανίας.
* Κάρολος 825-863, αρχιεπίσκοπος στο Μάιντς.
* Ροτρούδη, παντρεύτηκε τον Γεράρδο της Ωβέρνης.
* Χιλδεγάρδη, παντρεύτηκε τον Ράτιερ κόμη του Λιμόζ (απεβ. 841).

Οι δύο γιοι του Πεπίνου Α΄ ήταν ανήλικοι όταν απεβίωσε ο πατέρας τους, ο Λουδοβίκος Α΄ ο Ευσεβής παραχώρησε την Ακουιτανία στον μικρότερο γιο του (και ετεροθαλή αδελφό του Πεπίνου Α΄) Κάρολο Β΄ τον Φαλακρό, ο οποίος διεκδίκησε ολόκληρο το βασίλειο. Οι Ακουιτανοί ωστόσο επέλεξαν ως δούκα τον γιο του Πεπίνου Α΄, Πεπίνο Β΄. Και οι δυο γιοι του Πεπίνου Α΄ απεβίωσαν άτεκνοι.

## Παραπομπές


## Πηγές
*Collins, Roger. "Pippin I and the Kingdom of Aquitaine." Charlemagne's Heir: New Perspectives on the Reign of Louis the Pious, edd. P. Godman and Roger Collins. Oxford: Oxford University Press, 1990. Reprinted in Law, Culture and Regionalism in Early Medieval Spain. Variorum, 1992.

Κατηγορία:Βασιλείς της Ακουιτανίας
Κατηγορία:Δυναστεία των Καρολιδών
Κατηγορία:Ηγεμόνες της Αυτοκρατορίας των Καρολιδών
Σεριφοπούλα Σερίφου

Η **Σεριφοπούλα** είναι βραχώδες ακατοίκητο νησί των Κυκλάδων. Βρίσκεται βορειοανατολικά της Σερίφου. Η έκτασή της είναι 1,75 τ.χλμ.. Διοικητικά ανήκει στον δήμο Σερίφου.

Περιέχει σίδηρο, μαγγάνιο, μαγγανικό σίδηρο, σιδηρόλιθο και άλλα μεταλλεύματα. Εκεί υπάρχει και μικρή μονή της Παναγίας που ανήκει στην Μονή Ταξιαρχών. Η μονή έχει δεξαμενή νερού. Υπάρχουν επίσης ερείπια αρχαίου μεσαιωνικού πύργου.

Στην νησίδα άλλοτε γίνονταν καλλιέργεια δημητριακών, και νοικιαζόταν ως βοσκότοπος.

## Εξωτερικοί σύνδεσμοι
*Η Σεριφοπούλα στον χάρτη

## Πηγές
*

Κατηγορία:Βραχονησίδες της Σερίφου
Κιτριανή Σίφνου

Η **Κιτριανή** ή **Κιτριανί** ή **Κυπριανή** είναι βραχώδες ακατοίκητο νησί των Κυκλάδων. Βρίσκεται νότια της Σίφνου, πολύ κοντά στις ακτές της. Η έκτασή της είναι 0,937 τ.χλμ. Διοικητικά ανήκει στον δήμο Σίφνου.

Η εκκλησία Παναγία της Κιτριανής είναι το μοναδικό κτίσμα που υπάρχει πάνω στο ομώνυμο νησάκι που βρίσκεται απέναντι από το Ακρωτήρι, στο νότιο τμήμα του νησιού, και αποτελεί το αρχαιότερο εκκλησιαστικό μνημείο της Σίφνου (11ος αιώνας). Πρόκειται για σταυροειδή με τρούλο ναό της μεσοβυζαντινής περιόδου.

Η πρόσβαση στο νησάκι είναι εφικτή με σκάφος, καθώς είναι κοντά στα λιμανάκια του Πλατύ Γιαλού και του Βαθιού. Η περιοχή εκτός από την φυσική της ομορφιά, αποτελεί και ένα παράδεισο για τους λάτρεις του ψαρέματος.

## Παραπομπές


## Εξωτερικοί Σύνδεσμοι
* 

Κατηγορία:Βραχονησίδες της Σίφνου
Κύπελλο Κύπρου ποδοσφαίρου ανδρών 2008-09

Το **Κύπελλο Κύπρου 2008-09** ήταν η 67η έκδοση του Κυπέλλου Κύπρου. Νικητής ήταν ο ΑΠΟΠ Κινύρας Πέγειας για 1η φορά στην ιστορία του.

## Σύστημα διεξαγωγής
Στο κύπελλο Κύπρου 2008-09 συμμετείχαν οι 14 ομάδες του πρωταθλήματος Α΄ κατηγορίας 2008-09 και οι 14 ομάδες του πρωταθλήματος Β΄ κατηγορίας 2008-09. Οι ομάδες των άλλων δύο κατηγοριών της Κυπριακής Ομοσπονδίας Ποδοσφαίρου (Γ΄ κατηγορίας 2008-09 και Δ΄ κατηγορίας 2008-09) που μέχρι την προηγούμενη περίοδο έπαιρναν μέρος στο κύπελλο Κύπρου, συμμετείχαν σε μια καινούργια διοργάνωση, στο Κύπελλο Κύπρου Γ΄ – Δ΄ κατηγορίας 2008-09.

Διεξήχθη σε 5 γύρους. Σε όλους τους γύρους, εκτός του τελικού, έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

Η κυπελλούχος ομάδα είχε το δικαίωμα συμμετοχής στο ΟΥΕΦΑ Γιουρόπα Λιγκ 2009-10.

## Α΄ γύρος
Στον Α΄ γύρο συμμετείχαν οι 10 από τις 14 ομάδες του πρωταθλήματος Α΄ κατηγορίας 2008-09 και οι 14 ομάδες του πρωταθλήματος Β΄ κατηγορίας 2008-09. Οι τέσσερις ομάδες της Α΄ κατηγορίας 2008-09 που δεν συμμετείχαν στον Α΄ γύρο ήταν οι ομάδες που συμμετείχαν στην ημιτελική φάση του Κύπελλο Κύπρου 2007-08 (ΑΠΟΕΛ, Ανόρθωση, Απόλλων, Ομόνοια). Οι 10 ομάδες της Α΄ κατηγορίας που συμμετείχαν στον Α΄ γύρο δεν κληρώνονταν μεταξύ τους. Επίσης, οι ομάδες της Α΄ κατηγορίας έδιναν τον επαναληπτικό αγώνα στην έδρα τους.





## Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 4 ομάδες που συμμετείχαν στην ημιτελική φάση του Κύπελλο Κύπρου 2007-08 (ΑΠΟΕΛ, Ανόρθωση, Απόλλων, Ομόνοια) και είχαν εξαιρεθεί από τον Α΄ γύρο.





## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.





## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν ο ΑΠΟΠ Κινύρας Πέγειας και η ΑΕΛ. Ο τελικός διεξήχθη στις 16 Μαΐου 2009 στο Νέο Γ.Σ.Π. στη Λευκωσία. Νικητής ήταν ο ΑΠΟΠ Κινύρας Πέγειας με σκορ 2-0.

## Παραπομπές


## Πηγές
*
*
*
*
*
*
*
*
*
*
*
*
*

## Βιβλιογραφία
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 2008-09

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2008-2009
Πλατειά Αργολίδας

Η **Πλατειά **είναι νησίδα του Αργοσαρωνικού η οποία βρίσκεται κοντά στις ανατολικές ακτές του Αργολικού κόλπου, απέναντι από το χωριό Κάντια. Η έκταση της είναι 1,821 τ.χλμ. Έχει υψόμετρο 36 μέτρα πάνω από την επιφάνεια της θάλασσας.

Ως οικισμός αναφέρεται για πρώτη φορά επίσημα το 2001 να απογράφεται στο τότε Τοπικό Διαμέρισμα Ιρίων του δήμου Ασίνης. Σύμφωνα με το πρόγραμμα Καλλικράτης, μαζί με τα Ίρια, την Κάντια, τα Κατσιγιαναίικα και τη νησίδα Ψηλή αποτελούν την τοπική κοινότητα Ιρίων που ανήκει στη Δημοτική Ενότητα Ασίνης του Δήμου Ναυπλιέων και σύμφωνα με την απογραφή του 2011 δεν έχει κατοίκους ενώ ως οικισμός το 2001 είχαν απογραφεί 7.

Κοντά στην Πλατειά Αργολίδας είναι εγκατεστημένες μονάδες ιχθυοκαλλιέργειας.

## Εξωτερικοί Σύνδεσμοι
*Η Πλατειά στον χάρτη

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Ναυπλιέων
Ρόμβη Αργολίδας

Η **Ρόμβη** είναι νησίδα του Αργολικού κόλπου. Βρίσκεται κοντά στις ανατολικές ακτές του Αργολικού κόλπου, απέναντι από το Τολό. Η έκτασή της είναι 1,6 τ.χλμ.. Διοικητικά ανήκει στον δήμο Ναυπλιέων. 
μικρογραφία|αριστερά|Θέα της Ρόμβης από τις ακτές του Τολού
[μικρογραφία|αριστερά|Η βραχονησίδα [Κορωνήσι Αργολίδας|Κορωνήσι και το παρεκκλήσι της στα βόρεια της Ρόμβης]]

Στο μεσαιωνικό κείμενο Χρονικό της Μονεμβασίας που βρέθηκε στη μονή Ιβήρων αναφέρεται πως μετά την κατάληψη της Πελοποννήσου από τους Σλάβους οι κάτοικοι του Άργους κατέφυγαν στο κοντινό νησί Ορόβη που πιθανότερα αντιστοιχεί στη Ρόμβη. Πράγματι, στη κοιλάδα του νησιού, η οποία μάλιστα έχει δεντροφυτευτεί σχετικά πρόσφατα, υπάρχουν ακόμη και σήμερα πολλαπλά απομεινάρια του μεσαιωνικού οικισμού αλλά και κλασικά και προχριστιανικά λείψανα, σε κάποια δε οι τοίχοι έχουν μείνει σχεδόν άθικτοι.

Στον όρµο της Ρόµβης κατέπλευσε το 1686 ο ενετικός στόλος µε τα στρατεύµατα του Μοροζίνη, µε σκοπό την επίθεση στα τουρκοκρατούµενα Ναύπλιο και Άργος και κατ’ επέκταση την εκδίωξη των Τούρκων από την Πελοπόννησο. Τελικά η εκστρατεία των Ενετών ήταν επιτυχημένη και έτσι ιδρύθηκε το βραχύβιο Βασίλειο του Μορέως. Εκείνη τη περίοδο χτίστηκε στο δυτικό ύψωμα της Ρόμβης Ενετικό φρούριο, απομεινάρια του οποίου υπάρχουν μέχρι και σήμερα.

Στο νησί τις τελευταίες δεκαετίες υπάρχουν βλέψεις απο διάφορους επενδυτές. Τελικά το νησί κηρύχθηκε αρχαιολογικός χώρος το 1962 (Υ.Α. 15904/24/11/62) και μέχρι και σήμερα δεν έχει εκμεταλλευτεί. Σήμερα υπάρχει ευδιάκριτη από το Τολό επιγραφή στα βράχια του νησιού που γράφει "ΚΑΤΩ ΤΑ ΧΕΡΙΑ ΑΠ' ΤΟ ΝΗΣΙ" 

Στη νότια πλευρά του νησιού σχηματίζεται ένας εκτενής κόλπος με αμμώδεις ακτές. Λίγο έξω από τον κόλπο αυτό βρίσκεται η βραχονησίδα Δασκαλειό στην οποία έχει χτιστεί παρεκκλήσι, και αυτό της περιόδου του Βασιλείου του Μορέως.

## Παραπομπές


## Εξωτερικοί Σύνδεσμοι
*Η Ρόμβη στον χάρτη

Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Βελοπούλα

Η **Βελοπούλα** (ή **Παραπόλα**) είναι βραχώδης νησίδα του Αργοσαρωνικού. Βρίσκεται στο Μυρτώο Πέλαγος, στον θαλάσσιο χώρο μεταξύ Σπετσών και Μήλου. Το όνομά της προέρχεται από το ιταλικό Bello polo, ονομασία με την οποία συναντάται το νησί σε παλαιότερους δυτικοευρωπαϊκούς χάρτες. Πρόκειται για ακρότατο σταθμό της πρωτοελλαδικής θαλασσοκρατίας, όπου έχει εντοπισθεί, από τον ερευνητή των βραχονησίδων του δυτικού Αιγαίου Άδωνι Κύρου, σημαντική εγκατάσταση της Πρωτοελλαδικής II περιόδου (2800-2300 π.Χ) επάνω σε απόκρημνο ακρωτήριο, η οποία περιλαμβάνει μεγάλο κεντρικό κτήριο, με σειρά δωματίων καθώς και μικρότερα κτίσματα στην κατωφέρεια. Ο σχετικά μόνιμος χαρακτήρας της εγκατάστασης τεκμηριώνεται από την ύπαρξη σύγχρονου νεκροταφείου, σε μικρή απόσταση στην απέναντι πλαγιά, επάνω από ορμίσκο αποτελούμενου από τάφους κιβωτιόσχημους και άλλους κτιστούς, ελλειψοειδούς ή κυκλικής μορφής. Μαζί με την γειτονική της νησίδα, την Φαλκονέρα, αποτελούν επικίνδυνο σημείο για την ναυσιπλοΐα. Η έκταση της Βελοπούλας είναι 1,85 τ.χλμ. και είναι ακατοίκητη. Διοικητικά ανήκει στον δήμο Σπετσών.

Η Βελοπούλα ανήκει στο δίκτυο Natura 2000, με τον κωδικό GR3000011, μαζί με τις άλλες δύο απομονωμένες νησίδες του Μυρτώου πελάγους, την Φαλκονέρα και τις Ανάνες. Στο νησί λειτουργεί από το 1884 φάρος ύψους 10 μέτρων.

## Παραπομπές


## Εξωτερικοί Σύνδεσμοι
*Η Βελοπούλα στον χάρτη

## Βιβλιογραφία

* Γιάννος Λώλος, Νησίδες και βραχονησίδες, στο Βλαχόπουλος Ανδρέας (επιμ.), Αρχαιολογία-νησιά του Αιγαίου,εκδ.Μέλισσα, Αθήνα, 2005,σελ.196 

Κατηγορία:νησιά του Αργοσαρωνικού
Κατηγορία:Ελληνικές βραχονησίδες
Άγιος Γεώργιος Ύδρας

Ο **Άγιος Γεώργιος** (ή Σαν Τζώρτζη) είναι μία βραχώδης νησίδα που βρίσκεται στην είσοδο του Σαρωνικού κόλπου. Η έκταση της νησίδας είναι 4,3 τ.χλμ. και είναι ακατοίκητη. Το νησί είναι ιδιόκτητο και ανήκει σε Υδραϊκή οικογένεια. Τα τελευταία χρόνια αναπτύσσεται στο νησί μεγάλο αιολικό πάρκο ισχύος 70 MWatt..

## Ιστορία
Ο Άγιος Γεώργιος κατά την αρχαιότητα πιθανότατα ονομαζόταν **Βέλβινα** και αναφέρεται από τον Στράβωνα, τον Σκύλακα και τον Ηρόδοτο. Ο Στράβωνας μιλά για Αττική νήσο που παρήγαγε κριθάρι, ο Σκύλαξ μιλά για ύπαρξη πόλης στο νησί, ενώ ο Ηρόδοτος αναφέρεται στο όνομα του νησιού σε έναν διάλογο του Θεμιστοκλή με τον πολιτικό του αντίπαλο Τιμόδημο. Αρχαιολογική έρευνα στο νησί ανέδειξε το ότι κατοικείτο κατά διαστήματα έως πρόσφατα.

## Διοικητικό καθεστώς
Ιστορικά το νησί εντάχθηκε με την πρώτη διοικητική διαίρεση του Ελληνικού κράτους στον Δήμο Ύδρας του Νομού Αργολίδας και Κορινθίας και ανήκει διοικητικά στον Δήμο Ύδρας από το έτος 1834 μέχρι σήμερα, χωρίς καμία μεταβολή.  Η ΕΛΣΤΑΤ που μέχρι πρόσφατα (απογραφή 2001) το ενέτασσε στον Δήμο Ύδρας, το 2011 ενέταξε το νησί στον Δήμο Λαυρεωτικής. Η ΕΛΣΤΑΤ και κατά το παρελθόν έχει προβεί σε παρόμοια αναφορά, αφού το 1940 ενέταξε και πάλι το νησί στον δήμο Λαυρεωτικής του νομού Αττικής. Λόγω των επαναλαμβανόμενων αντιφατικών αναφορών από την ΕΛΣΤΑΤ, παρουσιαζόταν τα τελευταία χρόνια αβεβαιότητα σχετικά με το διοικητικό καθεστώς του νησιού. Ωστόσο, η ΕΛΣΤΑΤ δεν έχει αρμοδιότητα μεταβολής των διοικητικών ορίων Δήμων και μεταβολής της διοικητικής υπαγωγής οικισμών και το 2017 το Νομικό Συμβούλιο του Κράτους επιβεβαίωσε ότι η νήσος Άγιος Γεώργιος υπάγεται διοικητικά στο Δήμο Ύδρας. 
 
## Παραπομπές


## Εξωτερικοί σύνδεσμοι
*Ιστοσ. Wikimapia, Ο Άγιος Γεώργιος στον χάρτη
*Ιάκωβος Ραγκαβής, "Τα Ελληνικά". Αθήνα - 1854, σελ. 93
*"Επίτομο γεωγραφικό λεξικό της Ελλάδος", Μιχ. Σταματελάτος.

Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Ύδρας
Στύρα Ευβοίας (νησίδα)

Τα **Στύρα** ή **Μεγάλο Στυρονήσι** είναι βραχώδες ακατοίκητο νησί του Νότιου Ευβοϊκού κόλπου, το μεγαλύτερο της συστάδας των Στυρονησίων. Στην αρχαιότητα ονομαζόταν **Αιγιλεία** ή **Αιγλείην**. Βρίσκεται κοντά στις ακτές της Εύβοιας απέναντι από τα Νέα Στύρα. Η έκτασή της νησίδας είναι 1,7 τ.χλμ.. Διοικητικά ανήκει στον δήμο Στυραίων. 

## Ιστορία
Σύμφωνα με τον Ηρόδοτο, κατά την διάρκεια της πρώτης περσικής εισβολής στην Ελλάδα οι αιχμάλωτοι από την πολιορκία της Ερέτρειας κρατιόντουσαν στην Αιγλείην κατά την διάρκεια της μάχης του Μαραθώνα. Μετά την μάχη, τους πήραν και εν τέλει στάλθηκαν στον Δαρείο στα Σούσα.

## Παραπομπές


## Εξωτερικοί Σύνδεσμοι
*Η νήσος Στύρα στον χάρτη

Κατηγορία:Βραχονησίδες Εύβοιας
Κατηγορία:Περιφερειακή ενότητα Ευβοίας
Κατηγορία:Ελληνικές βραχονησίδες
Καβαλλιανή Ευβοίας

Η **Καβαλλιανή** ή **Ανδριανή** είναι ακατοίκητη νησίδα του Νότιου Ευβοϊκού κόλπου. Βρίσκεται κοντά στις ακτές της Εύβοιας, απέναντι από την αρχαία Ραμνούντα. Η έκταση της νησίδας είναι 1,971 τ.χλμ. και έχει μέσο υψόμετρο 20 μέτρα. Διοικητικά ανήκει στον (καλλικρατικό) Δήμο Καρύστου (προηγουμένως στον Δήμο Στυραίων -αρχικά υπαγόταν στην κοινότητα Αλμυροποτάμου). Οικοπεδική έκταση 736 στρεμματων  αγόρασαν εξ' αδιαιρέτου το 1981 μέχρι το 1988 από τον ιδιοκτητη της Καβαλλιανης , την οικογένεια Μπέλλου, τα μελη συνεταιρισμου με την ονομασια  Παραθεριστικός και Αστικός Οικοδομικός Συνεταιρισμός των Υπαλλήλων της Εμπορικής Τραπέζης (ΠΑΟΣΥΕΤ) .

## Διοικητικές μεταβολές
Από το 1961, απογράφεται ως ξεχωριστός οικισμός και περιλαμβάνεται μαζί με τον οικισμό Παναγιά (58 κ.) στην κοινότητα του Αλμυροποτάμου με έδρα τον οικισμό Αλμυροπόταμο (398 κ.).
* Το 1997, με την εφαρμογή του ''προγράμματος Καποδίστριας'' (νόμος 2539/97),  η κοινότητα του Αλμυροποτάμου καταργείται και ο οικισμος στην Καβαλλιανή προσαρτάται στο νεοσύστατο Δήμο Στυραίων με έδρα *τον* οικισμό Στύρα.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο Δήμος Στυρέων καταργείται και η Καβαλλιανή προσαρτάται στο Δήμο Καρύστου με έδρα τον οικισμό Κάρυστος.

Σήμερα ο οικισμός στο νησί, μαζί με τους οικισμούς Αλμυροπόταμο (102 κ.) και Παναγία (308 κ.), αποτελούν την Κοινότητα Αλμυροποτάμου (410 κ.), η οποία υπάγεται στη Δημοτική Ενότητα Στυρέων, του Δήμου Καρύστου, της Περιφερειακής Ενότητας Εύβοιας, στην Περιφέρεια Στερεάς Ελλάδας. Σημερα κατα την τελευταια απογραφη μοναδικος κατοικος του νησιου ειναι μελος της οικογενειας των ιδιοκτητων Μπελου .

## Το ναυάγιο του ατμόπλοιου Χειμάρρα
Σε απόσταση 1,5 περίπου μιλίου από την Καβαλλιανή συνέβη το ναυάγιο του ατμόπλοιου ''Χειμάρρα'', το οποίο είναι το πλέον πολύνεκρο ναυάγιο της ελληνικής ναυτιλίας και χαρακτηρίστηκε ως ο «ελληνικός Τιτανικός». Το πλοίο βυθίστηκε στην περιοχή στις 19 Ιανουαρίου 1947, με αποτέλεσμα να χάσουν την ζωή τους 374 επιβαίνοντες. Πιθανότερη αιτία του ναυαγίου θεωρήθηκε η πρόσκρουση του πλοίου σε ύφαλο, αλλά υπήρξαν και άλλες εκδοχές όπως η πρόσκρουση του πλοίου σε νάρκη ή το σαμποτάζ.

## Παραπομπές


## Εξωτερικοί σύνδεσμοι
* 

Κατηγορία:Περιφερειακή ενότητα Ευβοίας
Κατηγορία:Βραχονησίδες Εύβοιας
Κατηγορία:Δήμος Καρύστου
Κατηγορία:Ελληνικές βραχονησίδες
Οφιδούσσα Αστυπάλαιας

*Για συνώνυμες νησίδες στην Ελλάδα δείτε το λήμμα: [[Οφιδούσα (αποσαφήνιση)]]*

Η **Οφιδούσσα** ή **Οφιδούσα** είναι νησίδα των Δωδεκανήσων. Βρίσκεται δυτικά της Αστυπάλαιας σε απόσταση περίπου 3 χλμ. και συνδέεται με αυτήν με καμπύλη βάθους 200 μέτρων. Η έκτασή της είναι 1,94 τ.χλμ. και η βλάστησή της είναι φρυγανική. Στο κέντρο της υπάρχει λόφος με υψόμετρο 130 μέτρα και χαρακτηρίζεται από απόκρημνες και βραχώδεις ακτές. Έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii)* και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκουν στον δήμο Αστυπάλαιας.

## Εξωτερικοί Σύνδεσμοι
*Η Οφιδούσσα στον χάρτη
*Χάρτης Αστυπάλαιας και νησίδων από τον ιστότοπο https://www.diakopes.gr
*Τα ντοκουμέντα για τις νησίδες και τους κατοίκους από τον ιστότοπο http://www.kathimerini.gr

## Παραπομπές


Κατηγορία:Βραχονησίδες της Αστυπάλαιας
Κουνούποι Αστυπάλαιας

Οι **Κουνούποι** είναι νησίδα των Δωδεκανήσων και είναι μέρος μίας συστάδας νησίδων που βρίσκονται νότια της Αστυπάλαιας. Η έκταση της νησίδας είναι είναι 1,30 τ.χλμ. και στην απογραφή του 2021 εμφανίζεται με έναν κάτοικο. Διοικητικά ανήκει στον δήμο Αστυπάλαιας.
αριστερά|μικρογραφία|250x250εσ|Η νησίδα Κουνούποι

## Προστατευόμενη τοποθεσία
Η νησίδα είναι προστατευόμενος βιότοπος του Natura 2000 με κωδικό GR4210021. Στην πανίδα περιλαμβάνονται πληθυσμοί από μεσογειακές φώκιες μοναχούς, ρινοδέλφινα και ζωνοδέλφινα, χελώνες καρέτα καρέτα και πράσινες θαλασσοχελώνες. Η περιοχή είναι σημαντική για την αναπαραγωγή των θαλασσοπουλιών, όπως: οι μαυροπετρίτες, οι αιγαιογλάροι, οι μύχοι της Μεσογείου, κ.α.

## Παραπομπές


## Εξωτερικοί σύνδεσμοι
*Οι Κουνούποι στον χάρτη

Κατηγορία:Βραχονησίδες της Αστυπάλαιας
Κατηγορία:Προστατευόμενες φυσικές περιοχές στην Ελλάδα
Σεσκλί Σύμης

Το **Σεσκλί** (άλλες ονομασίες: το **Σέσκλιο** ή **Σέσκλο**, η **Σεσκλιά** ή **Τευτλούσα**) είναι νησίδα της Σύμης στα Δωδεκάνήσα.**** 

## Γενικά στοιχεία
Το Σεσκλί βρίσκεται νότια της Σύμης σε μικρή απόσταση απ' αυτή. Η έκταση της νησίδας είναι 1,826 τ.χλμ. το ψηλότερό της σημείο στα 82 μέτρα και είναι ακατοίκητη. Διοικητικά ανήκει στον δήμο Σύμης.

Στην αρχαιότητα η νησίδα ονομαζόταν **Τεύτλουσα**, ονομασία από την οποία προήλθε με σταδιακή παραφθορά η σημερινή ονομασία του νησιού.. Το νησί, όπως και ολόκληρη η Σύμη και οι γύρω νησίδες, είναι ανακηρυγμένος αρχαιολογικός χώρος, από το Κεντρικό Αρχαιολογικό Συμβούλιο.

Κατά την αρχαιότητα στα ανοιχτά του νησιού Σεσκλί είχε πραγματοποιηθεί ναυμαχία ανάμεσα στους Σπαρτιάτες και τους Αθηναίους με τους πρώτους να κερδίζουν και σε ανάμνηση της νίκης τους να ανεγείρουν μνημείο στην θέση ποντικόκαστρο της Σύμης.

## Παραπομπές


## Εξωτερικοί σύνδεσμοι
* 

Κατηγορία:Βραχονησίδες της Σύμης
Αρχάγγελος Λέρου

Ο **Αρχάγγελος** είναι νησίδα των Δωδεκανήσων στο Αιγαίο πέλαγος. Βρίσκεται βόρεια της Λέρου απέναντι από τον κόλπο του χωριού Παρθένι, όπου δίπλα του βρίσκεται ο Δημοτικός Αερολιμένας Λέρου, σχηματίζοντας με τη Λέρο το στενό του Αρχάγγελου. Είναι γνωστός ψαρότοπος, προσφέρεται για δέσιμο "αρόδο" όταν χαλάσει ο καιρός και διαθέτει τρεις πανέμορφες αμμουδιές για κολύμπι. Απέχει περίπου 8 ναυτικά μίλια από το Λακκί, η έκταση της νησίδας είναι 1,61 τ.χλμ. ή 1.608 στρέμματα και σύμφωνα με την απογραφή του 2011 είναι ακατοίκητο αλλά πρόσφατα λειτουργεί εκεί ταβέρνα. Ως οικισμός αναγνωρίστηκε το 2001 και σύμφωνα με το σχέδιο Καλλικράτης υπάγεται στο Δήμο Λέρου .

## Εξωτερικοί Σύνδεσμοι
*Ο Αρχάγγελος στον χάρτη
*Χάρτης του λιμένα του Παρθενιού στη Λέρο, με τμήμα της νησίδας Αρχάγγελος.

## Παραπομπές


Κατηγορία:Βραχονησίδες της Λέρου
Κανδελιούσσα Νισύρου

Η **Κανδελιούσσα** είναι νησίδα των Δωδεκανήσων. Βρίσκεται δυτικά της Νισύρου. Η έκταση της είναι 1,363 τ.χλμ. και είναι ακατοίκητη. Διοικητικά ανήκει στο δήμο Νισύρου. Στο νησί λειτουργεί φάρος από το 1890, με ύψος 10 μέτρων και 55 μέτρα πάνω από την θάλασσα.

Το νησί αποτελεί την κορυφή ενός τεκτονικού κεράτου που δημιουργήθηκε από τη δράση δύο παράλληλων ρηγμάτων με κατεύθυνση ανατολικά-βορειοανατολικά προς δυτικά-νοτιοδυτικά. Τα ρήγματα έχουν προκαλέσει τη βύθιση των γύρω εδαφών κατά 1.300 μέτρα, δημιουργώντας τη βόρεια και νότια λεκάνη της Νισύρου. Τα πετρώματα του νησιού είναι ασβεστόλιθοι του Μεσοζωικού αιώνα. Στον υποθαλάσσιο χώρο βορειοανατολικά της Κανδελιούσσας έχουν ανακαλυφθεί ηφαιστειακοί δόμοι και ένας κρατήρας διαμέτρου αρκετών μέτρων.

## Σημειώσεις
* Λεπτομερείς ναυτιλιακές πληροφορίες για τη νήσο Κανδελιούσα παρέχει ο Ελληνικός Πλοηγός 4ος τόμος, επίσης ο χάρτης ελληνικής έκδοσης: **ΧΕΕ-424**, που καλύπτει όλη τη θαλάσσια περιοχή από νήσο Ανάφη μέχρι τη νήσο Κω.

## Παραπομπές


## Εξωτερικοί σύνδεσμοι
*Η Κανδελιούσσα στον χάρτη

Κατηγορία:Βραχονησίδες της Νισύρου
Αδελφοί Αλοννήσου

Οι **Αδελφοί** είναι μία συστάδα δύο νησίδων που βρίσκονται νότια της Αλοννήσου. Οι νησίδες είναι ακατοίκητες ενώ η έκτασή τους υπερβαίνει τα 1000 στρέμματα. Ανήκουν και αυτά στο θαλάσσιο πάρκο Αλοννήσου. Διοικητικά ανήκουν στον δήμο Αλοννήσου. Στην απογραφή του 2001 είχαν 11 κατοίκους, αλλά στην απογραφή του 2011 εμφανίζονται ακατοίκητες.

Η ψηλότερη κορυφή είναι στα 178 μέτρα στο Μεγάλο Αδελφό και στο Μικρό στα 154 μέτρα, στις ακτές τους ζει και η φώκια Μονάχους μονάχους.

## Παραπομπές


## Εξωτερικοί σύνδεσμοι
*Οι Αδελφοί στον χάρτη

κατηγορία:Νησιά των Σποράδων
Κατηγορία:Ελληνικές βραχονησίδες
Προβάτι Εχινάδων

Το **Προβάτι** είναι νησίδα του Ιόνιου Πελάγους η οποία βρίσκεται στις νοτιοανατολικές ακτές της Αιτωλοακαρνανίας. Ανήκει στο σύμπλεγμα των Εχινάδων νήσων που αποτελούν τμήμα Ειδικής Ζώνης Διατήρησης στο Δίκτυο Natura 2000. Είναι το τέταρτο μεγαλύτερο νησί του συμπλέγματος μετά τον Πεταλά, την Οξεία και την Δρακονέρα. Έχει έκταση 1,211 τ. χλμ.**** και από το 1971 είναι ακατοίκητη. Διοικητικά αναφέρεται για πρώτη φορά το 1908 στο ΦΕΚ 224Α - 25/08/1908 και ανήκει στον δήμο Ιθάκης. Η πορεία του πληθυσμού, μετά τον Β' Παγκόσμιο πόλεμο, σύμφωνα με τις απογραφές είναι:

## Εξωτερικοί σύνδεσμοι
* Το Προβάτι στον χάρτη

## Σημείωση
Στο Ιόνιο Πέλαγος και στις Τηλεβοΐδους νήσους υπάρχει η συνώνυμη νησίδα Προβάτι.

## Παραπομπές


Κατηγορία:Εχινάδες
Μάκρη Εχινάδων

Η **Μάκρη** ή **Μακρόνησος Εχινάδων** είναι νησίδα του Ιόνιου Πελάγους. Ανήκει στο σύμπλεγμα των Εχινάδων νήσων που βρίσκονται στις νοτιοδυτικές ακτές της Αιτωλοακαρνανίας και αποτελούν τμήμα Ειδικής Ζώνης Διατήρησης στο Δίκτυο Natura 2000.  Είναι το πέμπτο μεγαλύτερο νησί του συμπλέγματος μετά τον Πεταλα και την Οξεία την Δρακονέρα και το Προβάτι. Έχει έκταση 0,983 τ.χλμ. και μετά το 1981 είναι ακατοίκητη. Διοικητικά ανήκει στον δήμο Ιθάκης. Η πορεία του πληθυσμού, μετά τον Β' Παγκόσμιο πόλεμο, σύμφωνα με τις απογραφές είναι:

## Παραπομπές




Κατηγορία:Ιθάκη
Κατηγορία:Εχινάδες
Δορυφόροι του Ουρανού

300px|right|thumb| Οι έξι περισσότερο γνωστοί δορυφόροι του Ουρανού συγκρινόμενοι κατά μέγεθος. Από αριστερά προς τα δεξιά: Πακ, Μιράντα, Άριελ, Ουμβριήλ, Τιτάνια και Όμπερον.

Ο Ουρανός είναι ο έβδομος πλανήτης του Ηλιακού μας συστήματος και έχει είκοσι εννιά γνωστούς φυσικούς δορυφόρους. Όλοι οι **δορυφόροι του Ουρανού** έχουν πάρει τα ονόματά τους από χαρακτήρες των έργων του Ουίλλιαμ Σαίξπηρ και του Αλεξάντερ Πόουπ. Οι δύο πρώτοι δορυφόροι του Ουρανού, η Τιτάνια και ο Όμπερον, ανακαλύφθηκαν από τον Ουίλιαμ Χέρσελ το 1787 ενώ οι υπόλοιποι σφαιροειδείς δορυφόροι ανακαλύφθηκαν το 1851 από τον Ουίλιαμ Λάσελ (Άριελ και Ουμβριήλ) και το 1948 από τον Γκέραρντ Κάιπερ (Μιράντα). Οι υπόλοιποι δορυφόροι ανακαλύφθηκαν μετά το 1985, είτε από το Βόγιατζερ 2 είτε από προηγμένα επίγεια τηλεσκόπια.
Οι δορυφόροι του Ουρανού χωρίζονται σε τρεις κατηγορίες: τους δεκατρείς εσωτερικούς δορυφόρους, τους πέντε κύριους δορυφόρους και τους δέκα ακανόνιστους δορυφόρους. Οι εσωτερικοί δορυφόροι είναι μικρά μαύρα σώματα τα οποία έχουν κοινές ιδιότητες και κοινή καταγωγή με τους δακτύλιους του Ουρανού. Οι πέντε κύριοι δορυφόροι είναι αρκετά ογκώδης ώστε να έχουν επιτύχει υδροστατική ισορροπία και για τους τέσσερις από αυτούς υπάρχουν στοιχεία ότι σε αυτούς παίρνουν μέρος εσωτερικές διεργασίες όπως ο σχηματισμός φαραγγιών. Ο μεγαλύτερος από τους πέντε είναι η Τιτάνια, η οποία έχει διάμετρο 1.578 χιλιόμετρα και είναι ο όγδοος μεγαλύτερος δορυφόρος του ηλιακού μας συστήματος. Οι ακανόνιστοι δορυφόροι του Ουρανού έχουν ελλειπτικές και έντονα κεκλιμένες (συνήθως ανάδρομες) τροχιές σε μεγάλες αποστάσεις από τον πλανήτη.

## Πίνακας δορυφόρων

Οι δορυφόροι του Ουρανού απαριθμούνται με βάση την περίοδο περιφοράς. Οι δορυφόροι, των οποίων το όνομα είναι γραμμένο με έντονους χαρακτήρες, έχουν σφαιρικό ή σχεδόν σφαιρικό σχήμα, ενώ οι ακανόνιστοι δορυφόροι με ορθή φορά έχουν σκιαθεί με ανοιχτό γκρι και όσοι έχουν ανάδρομη φορά με σκούρο γκρι.

## Σημειώσεις

## Παραπομπές


## Εξωτερικοί σύνδεσμοι
* 

*
Βρομώνας Εχινάδων

Ο **Βρομώνας** ή **Βρόμωνας** ή **Πρόμωνας** είναι νησίδα του Ιόνιου Πελάγους που βρίσκεται στο νότιο τμήμα του συμπλέγματος των Εχινάδων νήσων, στα ανοιχτά των ακτών της νοτιοδυτικής Αιτωλοακαρνανίας. Η νησίδα έχει έκταση 1,047 τ.χλμ. και είναι ακατοίκητη. Διοικητικά ανήκει στο Δήμο Ιθάκης. Η πορεία του πληθυσμού, μετά τον Β' Παγκόσμιο πόλεμο, σύμφωνα με τις απογραφές είναι: 

## Υποσημειώσεις


## Εξωτερικοί σύνδεσμοι
* Ο Βρομώνας στον χάρτη

Κατηγορία:Ιθάκη
Κατηγορία:Εχινάδες
Ποντικός Εχινάδων

Ο **Ποντικός** είναι νησίδα του Ιόνιου Πελάγους**** και βρίσκεται στις νοτιοανατολικές ακτές της Αιτωλοακαρνανίας. Ανήκει στο σύμπλεγμα των Εχινάδων νήσων που αποτελούν τμήμα Ειδικής Ζώνης Διατήρησης στο Δίκτυο Natura 2000. Βορειοδυτικά είναι το Προβάτι, ανατολικά η Αιτωλοακαρνανία και νοτιοανατολικά ο Πεταλάς. Η νησίδα έχει έκταση 0,736 τ.χλμ. και είναι ακατοίκητη. Διοικητικά ανήκει στον δήμο Ιθάκης. Η πορεία του πληθυσμού, μετά τον Β' Παγκόσμιο πόλεμο, σύμφωνα με τις απογραφές είναι: 

## Εξωτερικοί σύνδεσμοι
* Ο Ποντικός στον χάρτη

## Παραπομπές


Κατηγορία:Εχινάδες
Αργελούσσα Αρκών

Η **Αργελούσσα** ή **Αγρελούσσα** ή **Γρυλλούσα** είναι νησίδα των Δωδεκανήσων και ανήκει στο σύμπλεγμα των Αρκών.**** Είναι το δεύτερο μεγαλύτερο νησί του συμπλέγματος μετά το ομώνυμο νησί και η έκτασή της νησίδας είναι 1,328 τ.χλμ.. Βρίσκεται δυτικά των Αρκών και στα ανατολικά της έχει τις νησίδες Στρογγυλό και Μαράθος. Αναφέρεται επίσημα πρώτη φορά να απογράφεται το 2001 και διοικητικά ανήκει στο Δήμο Πάτμου.

## Εξωτερικοί Σύνδεσμοι
*Η Αργελούσσα στον χάρτη

## Παραπομπές


Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Καρλονήσι Εχινάδων

Το **Καρλονήσι** ή **Καλονήσι** είναι νησίδα του Ιόνιου Πελάγους η οποία ανήκει στο σύμπλεγμα των Εχινάδων νήσων**** που βρίσκονται στις νοτιοανατολικές ακτές της Αιτωλοακαρνανίας μι έκταση 0,719 τ.χλμ. Αναφέρεται επίσημα ως ξεχωριστός οικισμός το 1971 να απογράφεται στον δήμο Ιθάκης και σύμφωνα με την απογραφή 2011 δεν έχει μόνιμους κατοίκους. Η πορεία του πληθυσμού σύμφωνα με τις απογραφές είναι:

## Εξωτερικοί σύνδεσμοι
* Το Καρλονήσι στον χάρτη

## Παραπομπές


Κατηγορία:Εχινάδες
Δορυφόροι της Χαουμέια

Ο πιο απόμακρος πλανήτης νάνος του Ηλιακού μας συστήματος, η Χαουμέια, έχει δύο γνωστούς φυσικούς δορυφόρους, την Χιιάκα και την Ναμάκα. Αυτοί οι μικροί δορυφόροι ανακαλύφθηκαν το 2005 από το W. M. Keck Observatory της Χαβάης το οποίο παρατηρούσε την Χαουμέια.

## Πίνακας δορυφόρων

Οι δορυφόροι της Χαουμέια έχουν τοποθετηθεί με βάση την περίοδο περιφοράς.

Κατηγορία:Φυσικοί δορυφόροι Χαουμέια
Κοινότητα Αλέας

[thumb|Η Κοινότητα Αλέας. '''παρατήρηση:''' Οι πλημμύρες στην οροπέδιο αποστραγγίζονται με [καταβόθρα]]

Η **Κοινότητα Αλέας** ήταν κοινότητα του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα κοινοτικά της διαμερίσματα. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Άργους-Μυκηνών. Βρισκόταν στο βορειότερο τμήμα του νομού, στις πλαγιές του Ολίγυρτου και της Κυλλήνης. Η κοινότητα αποτελούταν από 4 κοινοτικά διαμερίσματα, καταλάμβανε έκταση 143,2  τ.χλμ. και είχε συνολικό πληθυσμό 793 κατοίκους. Έδρα της κοινότητας ήταν η Σκοτεινή.

## Κοινοτικά διαμερίσματα
Η κοινότητα περιλάμβανε τα παρακάτω κοινοτικά διαμερίσματα και οικισμούς:
: ** Κ.δ. Σκοτεινής  ** -- η Σκοτεινή [ 364 ]
: ** [[Κοινοτικό διαμέρισμα Αγίου Νικολάου Αργολίδας|Κ.δ. Αγίου Νικολάου]] ** [ 198 ]
::*  το Πλατάνι [ 135 ]
::*  ο Άγιος Νικόλαος [ 10 ]
::*  η Εξοχή [ 53 ]
: ** Κ.δ. Αλέας  ** -- η Αλέα [ 146 ]
: ** Κ.δ. Φρουσιούνας  ** -- η Φρουσιούνα [ 85 ]

## Παραπομπές


## Εξωτερικοί σύνδεσμοι
* Υπουργείο Εσωτερικών, δήμοι του σχεδίου Καποδίστριας 
* Σκοτεινή Αργολίδας

Α
Βαλέρι Μπόρτσιν

Ο **Βαλέρι Βίκτοροβιτς Μπόρτσιν** (ρωσ. *Валерий Викторович Борчин*, γενν. 3 Ιουλίου 1986, Μορδοβία) είναι αθλητής του βάδην από τη Ρωσία. Έχει διακριθεί στο αγώνισμα των 20 χλμ. βάδην, όπου ήταν χρυσός Ολυμπιονίκης το 2008 στους Αγώνες του Πεκίνου. Κατά καιρούς συμμετείχε και σε αγωνίσματα μικρότερων αποστάσεων.

Το 2006 στο Ευρωπαϊκό πρωτάθλημα του Γκέτεμποργκ κατέκτησε το ασημένιο μετάλλιο στα 20 χλμ. βάδην, με χρόνο 1:20:00. Στο ίδιο αγώνισμα, το 2008, συμμετείχε στους Ολυμπιακούς Αγώνες του Πεκίνου όπου κατέκτησε το χρυσό μετάλλιο με χρόνο 1:19:01, το 2009 στο παγκόσμιο πρωτάθλημα στίβου στο Βερολίνο, όπου κατέκτησε το χρυσό μετάλλιο με χρόνο 1:18:41 και το 2011 στο παγκόσμιο στίβου της Νταεγού, καταλαμβάνοντας ξανά το χρυσό μετάλλιο με χρόνο 1:19:56. To 2008 επίσης συμμετείχε στο 23ο παγκόσμιο κύπελλο βάδην, όπου κατέλαβε την δεύτερη θέση. Αντίθετα δεν μπόρεσε να τερματίσει στους Ολυμπιακούς αγώνες του 2012 στο Λονδίνο, καθώς στον τελικό κατέρρευσε 2 χιλιόμετρα πριν τον τερματισμό. 

Το 2008, πριν τους Ολυμπιακούς αγώνες του Πεκίνου, το όνομά του ενεπλάκη σε υπόθεση ντόπινγκ, καθώς ο προπονητής του είχε ισχυριστεί πως είχε βρέθηκε θετικός στην ουσία ερυθροποιητίνη. Ο ίδιος αρνήθηκε πως είχε δώσει δείγμα αίματος ενώ του επιτράπηκε να πάρει κανονικά μέρος στους αγώνες του Πεκίνου, όπου και κατέκτησε χρυσό μετάλλιο.

## Παραπομπές

## Εξωτερικοί σύνδεσμοι
* Σελίδα του Μπόρτσιν από το επίσημο ιστότοπο της IAAF

Μπορχιν
Μπορχιν
Μπορχίν
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Χρυσοί Ολυμπιονίκες του στίβου
Κατηγορία:Βαδιστές
Αλπικός τρίτωνας

Ο **Αλπικός τρίτωνας** (*Ichthyosaura alpestris*) είναι ένας μεσαίου μεγέθους τρίτωνας που απαντάται στην Ευρώπη. Στην Ελλάδα απαντάται σε μεγάλα υψόμετρα (1.200-2.200 μ). Έχει γκρίζα-καστανόμαυρη ράχη και κοκκινωπή κοιλιά χωρίς κηλίδες.

## Γεωγραφική κατανομή
Απαντάται σε ένα μεγάλο μέρος της Ευρώπης, κυρίως κεντρικά και ανατολικά. Απομονωμένοι πληθυσμοί εντοπίζονται στην Ιβηρική και Ιταλική χερσόνησο. Εκτός από τη φυσική του κατανομή έχει εισαχθεί στο Ηνωμένο Βασίλειο, την Ολλανδία και τη Γερμανία. Στην Ελλάδα απαντάται κατά μήκος της οροσειράς της Πίνδου μέχρι και τη Β.Α. Πελοπόννησο.

## Βιολογία
Είναι τόσο ημερόβιο, όσο και νυκτόβιο ζώο. Κατά τη διάρκεια της χερσαίας φάσης εντοπίζεται συνήθως κάτω από αντικείμενα, ενώ μπορεί να είναι δραστήριος κατά τη διάρκεια της νύχτας σε υψηλά επίπεδα υγρασίας. Σε ορισμένες περιοχές απουσιάζει η χερσαία φάση. Τα θηλυκά αποθέτουν μέχρι και 250 αυγά ένα προς ένα σε υδρόβια βλάστηση. Τρέφεται με ένα ευρύ φάσμα ασπόνδυλων, όπως αρθρόποδα, σαλιγκάρια και σκουλήκια, με προνύμφες βατράχων ή φρύνων, αλλά και άλλων τριτώνων.
## Παραπομπές


Κατηγορία:Ουρόδηλα
Κύπελλο Κύπρου πετοσφαίρισης ανδρών 2001-02

Το **Κύπελλο Κύπρου 2001-02** ήταν η 28η έκδοση του Κυπέλλου Κύπρου (25η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι εννέα ομάδες της Α΄ κατηγορίας 2001-02. Νικήτρια ήταν η Νέα Σαλαμίνα για 6η φορά στην ιστορία της.

## Α΄ φάση
Στην Α΄ φάση κληρώθηκαν να αγωνιστούν η Αναγέννηση Δερύνειας και ο Μαραθώνας Κάτω Βαρωσίων. Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας).




## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στην Κλειστή Αίθουσα Αφροδίτη στην Πάφο.

### Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 10 Απριλίου 2002.




### Τελικός
Στον τελικό προκρίθηκαν η Νέα Σαλαμίνα και ο Διόνυσος Στρουμπιού. Το παιχνίδι διεξήχθη στις 12 Απριλίου 2002 στην Κλειστή Αίθουσα Αφροδίτη στην Πάφο. Νικήτρια ήταν η Νέα Σαλαμίνα με σκορ 3-0 σετ (25-16, 25-21, 25-11).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2001
Κατηγορία:Πετοσφαίριση το 2002
Universal Channel

Το **Universal Channel** είναι ένα τηλεοπτικό κανάλι που ειδικεύεται σε ταινίες και τηλεοπτικές σειρές θρίλερ, δράμα, επιστημονική φαντασία και αστυνομικά, είναι ιδιοκτησία της NBC Universal και διατίθεται σε δορυφορικές και καλωδιακές πλατφόρμες όπως DirecTV, ΝΕΤ, VTR, στη Λατινική Αμερική. Το Universal Channel ξεκίνησε την 1 Δεκεμβρίου 2007 στην Πολωνία και τη Ρουμανία ενώ στις 30 Μαΐου 2008 στη Ρωσία και την 1η Ιουλίου 2008 στην Ασία.

## Το ελληνικό Universal Channel
Το *Universal Channel* ξεκίνησε να μεταδίδεται στην Ελλάδα στις 5 Μαΐου του 2008 από την συνδρομητική πλατφόρμα του ΟΤΕ Conn-x TV (νυν OTE TV). Μετέδιδε ξένες σειρές για πρώτη φορά στην Ελλάδα με όλα τα τελευταία επεισόδια καθώς και κινηματογραφικές ταινίες φαντασίας, περιπέτειας αλλά και κωμωδίες. Το κανάλι σε συνεργασία με το γνωστό τηλεοπτικό δίκτυο *SciFi* πρόβαλλε κάθε Σάββατο βράδυ από τις 21:00 μέχρι τις 01:10 και κάθε Κυριακή μεσημέρι 15:10 μέχρι τις 21:00 σειρές, ταινίες επιστημονικής φαντασίας και περιπέτειας. Επίσης το *Universal Channel* μεταδίδεται και στην Κύπρο από τις συνδρομητικές πλατφόρμες CytaVision, *CableNet* αλλά και την Primetel.

## Το Πρόγραμμα
### Σειρές
*30 Rock
*Boy Meets Girl
*Columbo
*Covert Affairs
*Προορισμός - Η Αλήθεια (Destination Truth)
*Εύρηκα (Eureka)
*Flashpoint
*Ο καταφερτζής (Flipping Out)
*Ιατρικές Υποθέσεις (House M.D.)
*Σε Πλήρη Θέα (In plain sight)
*Impact
*Κάθ & Κιμ (Kath & Kim)
*Νόμος & Τάξη: Ηνωμένο Βασίλειο (Law & Order: UK)
*Νόμος & Τάξη: Λος Αντζελες (Law & Order: Los Angeles)
*Η τρελή οικογένεια του Μάλκολμ
*Miami Social
*Million Dollar Listing
*Ντετέκτιβ Μονκ (Monk)
*Το όνομά μου είναι Ερλ (My name is Earl)
*Νοσοκόμα Τζάκυ (Nurse Jackie)
*Rookie Blue
*Sanctuary (Καταφύγιο)
*Shattered
*The Office
*The Philanthropist

## Λογότυπα
### Universal Channel (Λατινική Αμερική και Βραζιλία)

## Εξωτερικοί Σύνδεσμοι
*Universal Channel Επίσημη Ελληνική Ιστοσελίδα (Κλειστός)

Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2004
Ζανγκ Γινίνγκ

Η **Ζανγκ Γινίνγκ** (απλά κινέζικα: *张怡宁*, παραδοσιακά κινέζικα: *張怡寧*, πινγίν: *Zhāng Yíníng*, 5 Οκτωβρίου 1981) είναι Κινέζα πρώην αθλήτρια της επιτραπέζιας αντισφαίρισης.   

## Βιογραφία
Γεννήθηκε στις 5 Οκτωβρίου του 1981 στο Πεκίνο και έχει στεφθεί δύο φορές χρυσή ολυμπιονίκης στο ατομικό γυναικών, το 2004 στην Αθήνα και το 2008 στο Πεκίνο, καθώς και χρυσή ολυμπιονίκης στο διπλό γυναικών στην Αθήνα το 2004, μαζί με την Γουάνγκ Ναν, και στο ομαδικό γυναικών στο Πεκίνο το 2008, με την υπόλοιπη ομάδα της Κίνας. Στους ολυμπιακούς αγώνες του Πεκίνου η Γινίνγκ απάγγειλε τον όρκο των αθλητών κατά την τελετή έναρξης. Η Γινίνγκ παραμένει στη πρώτη θέση της παγκόσμιας κατάταξης από το 2003.

## Τίτλοι και Μετάλλια
* Παγκόσμιο πρωτάθλημα Επιτραπέζιας Αντισφαίρισης (1999): Απλό γυναικών - **Ασημένιο μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2000): Ομαδικό γυναικών - **Χρυσό μετάλλιο**.
* 5ο ITTF Pro Tour Grand Finals (2000): Απλό γυναικών - **Χρυσό μετάλλιο**. 
* 5ο Παγκόσμιο κύπελλο Επιτραπέζιας Αντισφαίρισης (2001): Απλό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2001): Ομαδικό γυναικών - **Χρυσό μετάλλιο**. 
* 6ο Παγκόσμιο κύπελλο Επιτραπέζιας Αντισφαίρισης(2002): Απλό γυναικών - **Χρυσό μετάλλιο**. 
* 7ο ITTF Pro Tour Grand Finals (2002): Απλό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2003): Απλό γυναικών - **Ασημένιο μετάλλιο**, Διπλό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2004): Ομαδικό γυναικών - **Χρυσό μετάλλιο**. 
* 28οι Ολυμπιακοί Αγώνες (2004): Απλό γυναικών - Χρυσό μετάλλιο, Διπλό γυναικών - **Χρυσό μετάλλιο**. 
* 8ο Παγκόσμιο κύπελλο Επιτραπέζιας Αντισφαίρισης(2004): Απλό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2005): Απλό γυναικών - **Χρυσό μετάλλιο**, Διπλό γυναικών - **Χρυσό μετάλλιο**. 
* 9ο Παγκόσμιο κύπελλο Επιτραπέζιας Αντισφαίρισης(2005): Απλό γυναικών - **Χρυσό μετάλλιο**. 
* 10ο ITTF Pro Tour Grand Finals (2005): Απλό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2006): Ομαδικό γυναικών - **Χρυσό μετάλλιο**. 
* 11ο ITTF Pro Tour Grand Finals (2006): Απλό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2007): Διπλό γυναικών - **Χρυσό μετάλλιο**. 
* 11ο Παγκόσμιο κύπελλο Επιτραπέζιας Αντισφαίρισης(2007): Ομαδικό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2008): Ομαδικό γυναικών - **Χρυσό μετάλλιο**.
* 29οι Ολυμπιακοί Αγώνες (2008): Απλό γυναικών **Χρυσό μετάλλιο**, Ομαδικό γυναικών - **Χρυσό μετάλλιο**. 
* Παγκόσμιο πρωτάθλημα Επιτραπέζιας Αντισφαίρισης (2009): Απλό γυναικών - **Χρυσό μετάλλιο**.

## Παραπομπές


## Εξωτερικοί Σύνδεσμοι
*  ITTF 
* ITTF: Στατιστικά για την Ζανγκ Γινίνγκ 

Κατηγορία:Κινέζοι αθλητές της επιτραπέζιας αντισφαίρισης
Κατηγορία:Κινέζοι Ολυμπιονίκες
Άντριου Τζάκσον

Ο **Άντριου Τζάκσον** (αγγλικά:*Andrew Jackson*, 15 Μαρτίου 1767 - 8 Ιουνίου 1845) ήταν Αμερικανός στρατιωτικός και πολιτικός, ο οποίος υπηρέτησε ως ο έβδομος πρόεδρος των Ηνωμένων Πολιτειών από το 1829 έως το 1837 και θεωρείται ο ιδρυτής του Δημοκρατικού Κόμματος. Ήταν στρατιωτικός κυβερνήτης της Φλόριντα (1821) και διοικητής των αμερικανικών δυνάμεων στη Μάχη της Νέας Ορλεάνης (1815). 
Η κληρονομιά που άφησε θεωρείται μικτή, ως προστάτης της λαϊκής δημοκρατίας και της ατομικής ελευθερίας, διασταυρωμένη με την υποστήριξή του για την απομάκρυνση των Ινδιάνων και τη δουλεία. Το πορτραίτο του εμφανίζεται στο αμερικάνικο χαρτονόμισμα των 20 δολαρίων.

## Παραπομπές


Κατηγορία:Πρόεδροι των ΗΠΑ
Κατηγορία:Αμερικανοί ελευθεροτέκτονες
Λακωνικός κόλπος

Ο **Λακωνικός κόλπος** είναι ο νοτιότερος κόλπος της Πελοποννήσου, της ηπειρωτικής Ελλάδος αλλά και της Ευρώπης. Χαρακτηρίζεται ο επισημότερος της Ελλάδος από το γεγονός ότι προ αυτού διέρχεται ο μεγαλύτερος αριθμός πλοίων που έχουν κατεύθυνση από δυτική Μεσόγειο προς λιμένες ανατολικής Μεσογείου και Μαύρης θάλασσας και αντίστροφα και από την Αδριατική προς τη διώρυγα του Σουέζ και αντίστροφα.
Ο Λακωνικός κόλπος εκτείνεται κατά διεύθυνση Βορρά – Νότου, με είσοδο από το Νότο, ενώ ορίζεται ανατολικά από την απόληξη της ΝΑ χερσονήσου της Πελοποννήσου, της άλλοτε Λακωνικής, εκ της οποίας και η ονομασία του, που καταλήγει στο Ακρωτήριο Μαλέας, (ανατολικό κέρας του Λακωνικού), και δυτικά από τη χερσόνησο της Μάνης που καταλήγει στο Ακρωτήριο Ταίναρο, (δυτικό κέρας του Λακωνικού). Και τα δύο αυτά ακρωτήρια φέρουν φάρους πολύ μεγάλης φωτοβολίας.

Το εύρος της εισόδου του Λακωνικού, δηλαδή η απόσταση μεταξύ των δύο παραπάνω ακρωτηρίων είναι περίπου 35 μίλια, ενώ το μήκος της κεφαλής του κόλπου, δηλαδή του μυχού του, περιορίζεται εκατέρωθεν σε μια υπέροχη αμμώδη παραλία μήκους 8 μιλίων. Στο μυχό του Λακωνικού κόλπου εκβάλει ο ποταμός Ευρώτας, ο δημιουργός της υπέροχης αυτής παραλίας. 
Το μήκος του κόλπου από της εισόδου του μέχρι του μυχού του, (μήκος είσδυσης), είναι περίπου 28 μίλια.

Νήσοι, νησίδες και βραχονησίδες του Λακωνικού είναι η Ελαφόνησος, η Κρανάη, τα Τρίνησα (συστάδα βραχονησίδων) και η βραχονησίδα Κατεργάκι (κοντά στο Ταίναρο).

Κυριότεροι λιμένες του Λακωνικού είναι του Γυθείου, της Νεάπολης Βοιών, (Βάτικα), ο Αρχάγγελος, το Πόρτο Κάγιο, η Πλύτρα, η Ελιά, ο Κότρωνας, το Σκουτάρι. Οι ακτές του γενικά είναι πολυσχιδείς μ΄ ένα πλήθος όρμων και ορμίσκων που τον περιβάλλουν.

Σημαντικότερες αμμώδεις παραλίες του Λακωνικού είναι αναμφίβολα όλο το μήκος της ακτής του μυχού του καθώς και: η δημοτική πλαζ Γυθείου, η ακτή Σεληνίτσα, κοντά και βόρεια της πόλης του Γυθείου, η υπέροχη ανοικτή παραλία του Μαυροβουνίου, καθώς και στη συνέχεια οι ακτές Βαθύ, Αγερανός, Σκουτάρι, Καλύβια και βέβαια ο Κότρωνας που συνδέεται με παραλιακή οδό με το Γύθειο και που συνεχίζει περιφερειακά Πόρτο Κάγιο - Γερολιμένα - Αρεόπολη - Γύθειο.

## Ακτογραφία
Η παραλία του είναι σχετικά ρηχή, φτάνοντας τα 24 έως 50 μέτρα βάθος, ενώ το μέγιστο βάθος του φτάνει στα 1450 μέτρα μέσα στον κόλπο και στα 5015 μέτρα λίγο έξω από τον κόλπο.

## Παραπομπές


## Εξωτερικοί σύνδεσμοι
* 

*
Λακωνικός
Λακωνικός
Λακωνικός
Κατηγορία:Γεωγραφικοί σχηματισμοί της Λακωνίας
Κατηγορία:Κόλποι της Μεσογείου
Κατηγορία:Γεωγραφικοί σχηματισμοί της Πελοποννήσου